**LYD OG BILDE VED VIELSER**

Vi har følgende felles retningslinjer for hva vi kan tilby for vielser i kirker i Grimstad kommune.

* **Ønskes avspilling av musikk via lydanlegget i kirka kan dette skje med brudefølgets egen musikk som kobles til en «mini-jack» inn på kirkens lydanlegg.**
* **Powerpoint, eller annen bruk av prosjektor tilbys ikke, men kan tillates etter avtale.**

Avspilling av musikk (fra mobil e.l.):

Dersom det avspilles musikk over lydanlegget i de ulike kirkebyggene, så skal valg av musikk være avklart med kirkemusiker/kantor i god tid før vielsen.

På LYD-anleggene er det en ledning for «mini-jack» plugg, som vi kan koble til og sende lyden ut over kirkens lydanlegg

Brudepar/familie er ansvarlig for å stille med egnet digitalt verktøy (mobil e.l.) og overgang som «mini-jack» kan tilkobles.

**Brudepar/familie er ansvarlig for å ha avklart opphavsrettigheter og gjort de nødvendige avtaler for at avspilling skal være lovlig. Det samme gjelder også ved sanger/noter som solist/musiker blir bedt om å spille.**

Brudepar/familie må ordne med egne folk (ikke kirketjener) som trykker på «play» ved avspilling.

Bruk av prosjektor:

De tekniske anleggene for bildefremvisning i kirkene våre er av ulik alder og kvalitet. Gjentatte ganger har bruk av bilde-presentasjoner ført til tekniske utfordringer/problemer. Dette gjør at vi ikke tilbyr bruk av prosjektor i forbindelse med vielser.

Vi kan i visse tilfeller likevel tillate bruk, dersom brudepar/familie har egne folk som tester (på forhånd!) og selv kjører presentasjonen under vielsen.

Disse retningslinjene gjelder både ved kirkelige vielser og ved utleie av kirkebyggene til andre vielser.